民間人權陣線

民間人權陣線，簡稱「民陣」，係香港一個關注政治同民主議題嘅聯合平台，幾乎所有香港泛民主派成員都參與。

截至2019年6月，參與民間人權陣線嘅民間團體及政治團體數目達到48個。民間人權陣線最為人熟悉嘅係喺2003年起每年主辦香港七一遊行。之後，民主派所發動嘅示威遊行都以民陣嘅名義進行。

2021年，民主黨、公民黨、民協、新民主同盟、街坊工友服務處等成班泛民政團相繼退出民陣。

2021年8月15號，民陣發表聲明，因為召集人陳皓桓已經入獄，秘書處運作唔到，而且無成員願意參與下一屆秘書處工作，喺2021年8月13號一致議決解散。

歷任召集人 

胡露茜
 莊耀洸
 鍾松輝
 孔令瑜
 鍾松輝
 韋少力
 李偉儀
 范國威
 黎恩灝
 孔令瑜
 楊政賢
 陳倩瑩
 岑子杰
 區諾軒
 葉志衍
 岑子杰
 陳皓桓
 鍾松輝

鍾松輝曾經三次出任召集人，亦係解散前最後一任召集人。

香港民主派組織